pythainlp/thai-wiki-dataset-v3 huggingface dataset:
คลองยี่สิบสอง

คลองยี่สิบสอง
อยู่ในเขตพื้นที่ชลประทานรังสิตใต้ เป็นคลองที่ใช้ประโยชน์ในการระบายน้ำและชลประทานในพื้นที่อำเภอองครักษ์และพื้นที่ใกล้เคียง เป็นคลองขุดในแนวทิศตะวันตก-ตะวันออก ขนานกับคลองหกวาสายล่างทางใต้ และคลองยี่สิบสามทางเหนือ  เริ่มต้นจากคลองสิบหก ไปสิ้นสุดที่แม่น้ำนครนายก เขตอำเภอองครักษ์ จังหวัดนครนายก
== สถานที่สำคัญริมคลอง ==
วัดราษฎร์ประดิษฐ์
มัสยิดสอาดะตุ๊ดอะรอยนี่ (มัสยิดหลุมบัว)
== แหล่งข้อมูลอื่น ==
โครงการคลองสำคัญๆในลุ่มน้ำเจ้าพระยา 
คลองในจังหวัดฉะเชิงเทรา
คลองในอำเภอองครักษ์
โคลอสเซียมโชว์พัทยา

‘โคลอสเซียมโชว์พัทยา‘ โรงละครรูปทรงโค้งบนเนื้อที่กว่า 17 ไร่ ถูกถ่ายทอดมาจากสถาปัตยกรรมแห่งความมหัศจรรย์ของโลกยุคใหม่ ‘โคลอสเซียม‘ แห่งกรุงโรมผสมผสานกับการตกแต่งอย่างความหรูหราคลาสสิคที่กำลังจะเป็น Landmark ที่สำคัญอีกแห่งของเมืองพัทยา“โคลอสเซียมโชว์พัทยา”คาบาเร่ต์โชว์ที่จะทำให้ดวงตาของคุณพร่าพรายด้วยความงดงาม อลังการ ด้วยศิลปะแห่งการแสดงที่เป็นอัตลักษณ์โดดเด่น พบกับกองทัพนักแสดงมืออาชีพ เสื้อผ้าเครื่องประดับสุดอลังการ เทคนิคฉาก แสง เสียง อันล้ำสมัย ความสวยงามที่คุณไม่อยากพลาดแม้แต่กระพริบตา 
== โชว์ ==
ด้วยรูปแบบการแสดงคาบาเรต์ที่เป็นอัตลักษณ์ของโคลอสเซียมโชว์พัทยาไม่ซ้ำใคร โดดเด่นด้วยความคิดสร้างสรรค์และหลากหลายโชว์รูปแบบต่างๆถึง 14 ชุดการแสดง ทันสมัยด้วยรูปแบบคาบาเร่ต์ผสมผสานกับ Dance Theaterนักแสดงมืออาชีพที่เต็มเปี่ยมไปด้วยฝีมือและพลังแห่งการแสดง เราพร้อมที่จะเนรมิตช่วงเวลา 75 นาที แห่งความสุขให้ท่านได้เพลิดเพลินกับมนต์เสน่ห์แห่งคาบาเรต์โชว์ที่คุณไม่ควรพลาด
== ระยะเวลาโชว์ ==
75 นาที
== รอบการแสดง ==
รอบปกติมี 3 รอบ คือ เวลา 18.00 น. / 19.30 น. / 21.00 น. เปิดการแสดงทุกวัน
== ประเภทที่นั่ง ==
มี 2 ประเภท คือ ที่นั่ง วีไอพี ( VIP )  และที่นั่ง ดีลักซ์ ( Deluxe )
== สิ่งอำนวยความสะดวก ==
-	เคาน์เตอร์บริการเครื่องดื่ม
-	ห้องพักรับรองสำหรับทัวร์ไกด์
-	สิ่งอำนวยความสะดวกสำหรับผู้พิการและทุพพลภาพ
-	ลิฟท์ และบันไดเลื่อน
-	ลานจอดรถที่รองรับได้มากกว่า 450 คัน
== การสำรองที่นั่ง ==
สอบถามรายละเอียดได้ที่ แผนกรับต้อนรับส่วนหน้า
โทรศัพท์ 0 3842 5939
แฟ็กซ์ 0 3842 5939
เว็บไซต์ColosseumShowPattaya.com
== การเดินทาง ==
จากกรุงเทพฯ มาได้หลายเส้นทาง ได้แก่ เส้นทางมอเตอร์เวย์ เส้นทางบูรพาวิถี และเส้นถนนสุขุมวิท ผ่านจังหวัดชลบุรี เมื่อมาถึงพัทยาใต้ ถ.สุขุมวิท เตรียมเลี้ยวเข้าซอยเทพประสิทธิ์ จาก  Outlet Mall เพียง 5 นาที
== ดูเพิ่ม ==
โรงละครวังไอยรา ภูเก็ตแฟนตาซี
คานโชว์ พัทยา
สยามนิรมิต
อัลคาซ่าร์คาบาเร่ต์โชว์
Colosseumshow (พูดคุย) 11:45, 24 พฤษภาคม 2556 (ICT)
สถานที่ท่องเที่ยวในประเทศไทย
โรงละครในประเทศไทย
สถานที่ท่องเที่ยวในจังหวัดชลบุรี
พัทยา
คลองยี่สิบสาม

คลองยี่สิบสาม
อยู่ในเขตพื้นที่ชลประทานรังสิตใต้ เป็นคลองที่ใช้ประโยชน์ในการระบายน้ำและชลประทานในพื้นที่อำเภอองครักษ์และพื้นที่ใกล้เคียง เป็นคลองขุดในแนวทิศตะวันตก-ตะวันออก ขนานกับคลองยี่สิบสองทางใต้ และคลองยี่สิบสี่ทางเหนือ  เริ่มต้นจากคลองสิบหก ไปสิ้นสุดที่แม่น้ำนครนายก เขตอำเภอองครักษ์ จังหวัดนครนายก
== สถานที่สำคัญริมคลอง ==
วัดอารีราษฎร์
== แหล่งข้อมูลอื่น ==
โครงการคลองสำคัญๆในลุ่มน้ำเจ้าพระยา 
ยี่สิบสาม
คลองยี่สิบสี่

คลองยี่สิบสี่
เป็นคลองขุดในแนวทิศตะวันตก-ตะวันออก ขนานกับคลองยี่สิบสามทางใต้ และคลองยี่สิบห้าทางเหนือ  เริ่มต้นจากคลองสิบหก ไปสิ้นสุดที่คลองส่งน้ำใกล้ๆ กับแม่น้ำนครนายก ในอำเภอองครักษ์ จังหวัดนครนายก คลองยี่สิบสี่อยู่ในเขตพื้นที่ชลประทานรังสิตใต้ ใช้เพื่อการระบายน้ำและชลประทาน
== สถานที่สำคัญริมคลอง ==
วัดคลองยี่สิบสี่
มัสยิดอาซาซุ้นอิสลาม
== แหล่งข้อมูลอื่น ==
โครงการคลองสำคัญๆในลุ่มน้ำเจ้าพระยา 
ยี่สิบสี่
คลองยี่สิบห้า

คลองยี่สิบห้า
เป็นคลองสายสั้นๆ เริ่มต้นจากคลองหัวควาย ที่ตำบลศีรษะกระบือ ไปสิ้นสุดที่คลองส่งน้ำใกล้กับแม่น้ำนครนายก ในอำเภอองครักษ์ จังหวัดนครนายก อยู่ในเขตพื้นที่ชลประทานรังสิตใต้ ขนานกับคลองยี่สิบสี่ทางใต้ และคลองรังสิตทางเหนือ เป็นคลองที่ใช้ประโยชน์ในการระบายน้ำและชลประทาน
== สถานที่สำคัญริมคลอง ==
== แหล่งข้อมูลอื่น ==
โครงการคลองสำคัญๆในลุ่มน้ำเจ้าพระยา 
ยี่สิบห้า
คลองยี่สิบหก

คลองยี่สิบหก เป็นคลองที่ขุดขึ้นในสมัยรัชกาลที่ 5 เนื่องมาจากโครงการทุ่งรังสิต ที่มีการขุดคลองหลายสายเพื่อการพัฒนาพื้นที่ทำนาเพาะปลูก การตั้งถิ่นฐาน และพัฒนาที่ดิน และเชื่อมต่อโครงข่ายคลองต่าง ๆ เข้าด้วยกันระหว่างปี พ.ศ. 2433 – พ.ศ. 2447 
คลองยี่สิบหกเริ่มต้นจากคลองหนึ่ง ที่อำเภอวังน้อย จังหวัดพระนครศรีอยุธยา ไปสิ้นสุดที่อำเภอหนองแค จังหวัดสระบุรี เลยจากจุดตัดกับแม่น้ำในไปเล็กน้อย มีบทบาทสำคัญต่อการระบายน้ำและชลประทาน โดยเป็นคลองที่อยู่ทางเหนือสุดที่รับน้ำจากที่ราบลุ่มภาคกลางฝั่งตะวันออก และจากแม่น้ำป่าสักซึ่งระบายผ่านคลองระพีพัฒน์ลงมา มีคลองระพีพัฒน์แยกตกขนานตลอดแนวคลอง
== สถานที่สำคัญริมคลอง ==
วัดสันติธรรมาราม
วัดไพฑูริย์ถนิมาราม
วัดธรรมจริยา
วัดสหกรณ์รังสรรค์
วัดคลองใหม่
== อ้างอิง ==
== แหล่งข้อมูลอื่น ==
โครงการคลองสำคัญๆในลุ่มน้ำเจ้าพระยา 
คลองในจังหวัดพระนครศรีอยุธยา
คลองในจังหวัดสระบุรี
รวิช ไรวินท์

รวิช วงศ์วานิช หรือ รวิช ไรวินท์  เกิดเมื่อวันที่ 5 ตุลาคม พ.ศ. 2520 เป็นนักแสดงชาวไทย เริ่มมีผลงานราวปี พ.ศ. 2544
== ประวัติ ==
รวิช ไรวินท์  เกิดเมื่อวันที่ 5 ตุลาคม พ.ศ. 2520  เป็นลูกชายคนโต มีน้องสาว 2 คนและน้องชาย 1 คน 
จบการศึกษาระดับมัธยมศึกษาที่โรงเรียนสตรีวิทยา 2 และระดับปริญญาตรีที่คณะพาณิชยศาสตร์และการบัญชี จุฬาลงกรณ์มหาวิทยาลัย เป็นนักแสดงชาวไทย
กุ้ง เริ่มมีผลงานละครเรื่องแรกคือ "รักเกิดในตลาดสด" กับบท 'จตุรงค์' ต่อด้วย ผีขี้เหงา, วัยร้ายไฮสคูล, วัยร้ายเฟรชชี่ ส่วนด้านภาพยนตร์เคยมีโอกาสได้เล่นภาพยนตร์เรื่อง 999-9999 ต่อติดตาย
== ผลงาน ==
=== ละครโทรทัศน์ ===
=== ภาพยนตร์ ===
999-9999 ต่อติดตาย (2002) รับบท หมูเปรี้ยว
มนต์ผีบอก (2004)
บ้านผีปอบ (2008) รับบท หมอตุ้ย
== อ้างอิง ==
บุคคลจากกรุงเทพมหานคร
นักแสดงชายชาวไทย
นักแสดงละครโทรทัศน์ชายชาวไทย
นักแสดงภาพยนตร์ชายชาวไทย
นักแสดงชายชาวไทยในศตวรรษที่ 20
นักแสดงชายชาวไทยในศตวรรษที่ 21
ชาวไทยเชื้อสายจีน
บุคคลจากโรงเรียนสตรีวิทยา ๒ ในพระราชูปถัมภ์ฯ
นิสิตเก่าคณะพาณิชยศาสตร์และการบัญชี จุฬาลงกรณ์มหาวิทยาลัย
อิสเมอิลีอา

อิสเมอิลีอา หรือ อัลอิสมะอิลียะห์ (الإسماعيلية ; Ismaïlia) เป็นเมืองทางตอนเหนือ-ตะวันออก ของประเทศอียิปต์ ตั้งอยู่บนฝั่งตะวันตกของคลองสุเอซ เป็นเมืองหลวงของเขตผู้ว่าราชการอิสเมอิลีอา เมืองมีประชากร (รวมบริเวณรอบเมือง) ราว 750,000 คน เมืองก่อตั้งในปี ค.ศ. 1863 ในระหว่างการก่อสร้างคลองสุเอซ
== อ้างอิง ==
เมืองในประเทศอียิปต์
คลองสุเอซ
อันซีโอ

อันซีโอ (Anzio, ) เป็นเมืองและเทศบาลบนชายฝั่งแคว้นลัตซีโย ประเทศอิตาลี ตั้งอยู่บนชายฝั่งทะเลเมดิเตอร์เรเนียน ห่างจากกรุงโรมไปทางทิศใต้ 56 กม. เมืองเป็นที่รู้จัก ในการเป็นสถานที่ตั้งของท่าเรือ เป็นท่าเรือจับปลาและจุดเดินทางเรือของเรือเฟอร์รีและเครื่องบินน้ำไปยังหมู่เกาะปอนตีเน (Pontine Islands) และเวนโตเตเน (Ventotene)
== เมืองพี่น้อง ==
อันซีโอเป็นเมืองพี่น้องกับเมืองดังนี้:
บาดพือร์มอนต์ ประเทศเยอรมนี
แพฟอส ประเทศไซปรัส
บรุกลิน สหรัฐ
ก็อง ประเทศฝรั่งเศส
== อ้างอิง ==
== อ่านเพิ่ม ==
Antonio Nibby, Dintorni di Roma, i. 181; Notizie degli scavi, passim.
F. Lombardi, Anzio antico e moderno: opera postuma (1865)
P. Brandizzi Vitucci, Antium: Anzio e Nettuno in epoca romana (2000)
== แหล่งข้อมูลอื่น ==
Official website 
Illustrated reconstruction of Nero's Villa 
Memorials and cemetery from the World War Two battles at Anzio at the Sites of Memory webpage
Illustrated article on the Battle of Anzio at Battlefields Europe
Anzio in the history
เมืองในแคว้นลัตซีโย
ป้อมอาครา

ป้อมอาครา เป็นป้อมเก่าแก่ในเมืองอาครา  รัฐอุตตรประเทศ ประเทศอินเดีย เป็นที่ประทับหลักของจักรพรรดิแห่งจักรวรรดิโมกุลถึง ค.ศ. 1638 ก่อนที่จะมีการย้ายราชธานีจากอาคราไปเดลี ตั้งอยู่ทางทิศตะวันตกเฉียงเหนือของทัชมาฮัลราว 2.5 กิโลเมตร
ป้อมอาคราได้รับการขึ้นะทะเบียนเป็นแหล่งมรดกโลกโดยองค์การยูเนสโกในปี 1983 
==อ้างอิง==
==ดูเพิ่ม==
แหล่งมรดกโลกในประเทศอินเดีย
สิ่งก่อสร้างในอาครา
ที่ประทับของจักรพรรดิ
เจ้าชายฟรีดริช คาร์ล แห่งเฮ็สเซิน

เจ้าชายฟรีดริช คาร์ล แห่งเฮ็สเซิน-คาสเซิล (Friedrich Karl von Hessen-Kassel) เป็นประมุขแห่งราชวงศ์เฮ็สเซิน ตั้งแต่ 15 มีนาคม ค.ศ. 1925 จนถึง 28 พฤษภาคม ค.ศ. 1940 พระองค์ทรงเป็นน้องเขยของจักรพรรดิวิลเฮล์มที่ 2 แห่งเยอรมนี พระองค์เคยได้รับเลือกให้ครองราชย์เป็นพระมหากษัตริย์แห่งฟินแลนด์ เมื่อวันที่ 9 ตุลาคม ค.ศ. 1918 แต่พระองค์ก็ทรงสละสิทธิ์นั้นเมื่อวันที่ 14 ธันวาคม ค.ศ. 1918
==พระราชประวัติ==

เจ้าชายเฟรเดอริก ชาร์ล เสด็จพระราชสมภพเมื่อวันที่ 1 พฤษภาคม ค.ศ. 1868 ที่เมืองพังก์เกอร์ทางตอนเหนือของเยอรมนี พระองค์เป็นโอรสองค์ที่ 3 ในเจ้าชายเฟรเดอริก วิลเลียมแห่งเฮ็สเซิน-คาสเซิลกับเจ้าหญิงแอนนาแห่งปรัสเซีย
เมื่อ 25 มกราคม ค.ศ. 1893 เจ้าชายเฟรเดอริก ชาร์ลได้อภิเษกสมรสกับเจ้าหญิงมาร์กาเรเทอแห่งปรัสเซีย พระธิดาพระองค์เล็กของจักรพรรดิฟรีดริชที่ 3 แห่งเยอรมนีกับเจ้าหญิงวิกตอเรีย พระราชกุมารี ทั้งสองพระองค์มีพระโอรส-พระธิดาด้วยกัน 6 พระองค์ได้แก่
ฟรีดิช วิลเฮล์ม ซิกิสมุนด์ (23 พฤศจิกายน 1893 - 12 กันยายน 1916) สิ้นพระชนม์ในสงครามโลกครั้งที่หนึ่ง
แม็กซิมิเลียน ฟรีดิช วิลเฮล์ม จอร์จ (20 ตุลาคม 1894 - 13 ตุลาคม 1914) สิ้นพระชนม์ในสงครามโลกครั้งที่หนึ่ง
เจ้าชายฟิลิป (1896–1980) เสกสมรสกับ
เจื่อง จิญ

เจื่อง จิญ (Trường Chinh) ชื่อเดิมคือ ดั่ง ซวน คู (Đặng Xuân Khu) เป็นผู้นำทางการเมืองสายคอมมิวนิสต์ชาวเวียดนาม จบการศึกษาทางด้านเศรษฐศาสตร์จากฮานอย แล้วไปทำงานเป็นครู เป็นผู้มีบทบาทในการจัดตั้งพรรคคอมมิวนิสต์อินโดจีนในภาคเหนือของเวียดนาม เขาเป็นเพื่อนสนิทคนหนึ่งของโฮจิมินห์ และเคยถูกฝรั่งเศสจับขังคุก หลังออกจากคุก เขาได้ร่วมงานกับพรรคคอมมิวนิสต์อินโดจีนต่อไป จนได้เป็นเลขาธิการพรรคใน พ.ศ. 2484 แต่ต้องออกจากตำแหน่งในปี 2499 เพราะไปเกี่ยวข้องกับการปฏิวัติที่ดินที่รุนแรง
เขาเป็นผู้มีบทบาทสำคัญในการกำหนดทิศทางของวัฒนธรรมเวียดนาม ในสมัยที่ปกครองด้วยพรรคคอมมิวนิสต์ เขาเป็นผู้จัดทำเค้าโครงวัฒนธรรมเวียดนามในปี 2486 เพื่อแจกจ่ายให้สมาชิกพรรคและกลุ่มนักเขียน หลังจากได้เอกราชจากฝรั่งเศส เอกสารนี้จึงแพร่หลายไปทั่วเวียดนามเหนือ แนวคิดของเอกสารดังกล่าวคือต้องกำจัดอิทธิพลของวัฒนธรรมจีนและตะวันตกออกจากวัฒนธรรมของเวียดนาม และกลับไปยังวัฒนธรรมเวียดนามดั้งเดิมก่อนได้รับอิทธิพลจากภายนอก เน้นแนวคิดแบบเป็นเหตุเป็นผลมากกว่าเน้นอารมณ์ความรู้สึกแบบวรรณกรรมตามขนบของเวียดนาม เขายังมีความสำคัญในการกำหนดกรอบวรรณกรรมเวียดนามในยุคก่อนรวมประเทศ และมีอิทธิพลมาจนถึงปี 2529
จิญดำรงตำแหน่งสำคัญในพรรคคอมมิวนิสต์เวียดนามมาตลอดโดยได้เป็นเลขาธิการพรรคระหว่างปี 2483 ถึง 2529 ด้วย และเป็นประมุขแห่งรัฐระหว่างปี 2524 ถึง 2530 หลังจากเล สวน ถึงแก่กรรมในปี 2529 เขาได้เป็นเลขาธิการพรรคแทนจนถึงสิ้นปี จิญถึงแก่กรรมในวันที่ 30 กันยายน พ.ศ. 2531 ด้วยอาการป่วยที่เกิดจากสุขภาพทรุดโทรม
== อ้างอิง ==
มนธิรา ราโท. วรรณกรรมเวียดนามหลังปี ค.ศ. 1975. กรุงเทพฯ สำนักพิมพ์แห่งจุฬาลงกรณ์มหาวิทยาลัย. 2553. หน้า 10-15
ไมเคิล ลีเฟอร์. พจนานุกรมการเมืองสมัยใหม่ในเอเชียตะวันออกเฉียงใต้ กทม. สำนักพิมพ์มหาวิทยาลัยธรรมศาสตร์. 2548. หน้า 290 - 291
ประธานาธิบดีเวียดนาม
เลขาธิการพรรคคอมมิวนิสต์เวียดนาม
นักเขียนชาวเวียดนาม
นักการเมืองเวียดนาม
บุคคลจากจังหวัดนามดิ่ญ
เจ้าชายว็อล์ฟกังแห่งเฮ็สเซิน

เจ้าชายว็อล์ฟกังแห่งเฮ็สเซิน (Prince Wolfgang of Hesse) เป็นผู้อ้างสิทธิในราชบัลลังก์ฟินแลนด์ ตั้งแต่วันที่ 28 พฤษภาคม ค.ศ. 1940 ถึง 12 กรกฎาคม ค.ศ. 1989
เจ้าชายว็อล์ฟกัง ประสูติเมื่อวันที่ 6 พฤศจิกายน ค.ศ. 1896 เป็นพระโอรสองค์ที่ 4 ของเจ้าชายเฟรเดอริก ชาร์ลแห่งเฮ็สเซินกับเจ้าหญิงมาร์กาเรเทแห่งปรัสเซีย พระบิดาของพระองค์ได้รับเลือกให้ครองราชย์เป็นพระมหากษัตริย์แห่งฟินแลนด์ ทำให้พระองค์จะดำรงพระอิสริยยศเป็นมกุฎราชกุมาร แต่พระบิดาของพระองค์สละสิทธิ์ไปเมื่อ 14 ธันวาคม ค.ศ. 1918
พระบิดาของพระองค์เลือกพระองค์ให้เป็นผู้สืบทอดการอ้างสิทธิในราชบัลลังก์ฟินแลนด์เป็นพระองค์ต่อมา แทนเจ้าชายฟิลิปพระเชษฐาของพระองค์
พระองค์เสกสมรสเมื่อ 17 กันยายน ค.ศ. 1924 กับเจ้าหญิงมาเรีย อเล็กซานดร้าแห่งบาเดินธิดาเจ้าชายแมกซีมีเลียนบาเดนกับเจ้าหญิงมารี หลุยส์แห่งฮันโนเฟอร์ ทั้งสองพระองค์ไม่มีพระราชโอรส-ธิดาด้วยกัน
เจ้าชายว็อล์ฟกัง สิ้นพระชนม์เมื่อ 12 กรกฎาคม ค.ศ. 1989 พระชันษา 92 ปี เจ้าชายไฮนริชแห่งเฮ็สเซิน-คาสเซิล พระภาติยะ จึงเป็นผู้อ้างสิทธิในราชบัลลังก์พระองค์ต่อมา
==อ้างอิง==
ผู้อ้างสิทธิในราชบัลลังก์
เจ้าชายไฮน์ริชแห่งเฮ็สเซิน-คาสเซิล

เจ้าชายไฮน์ริชแห่งเฮ็สเซิน-คาสเซิล (Prince Heinrich of Hesse-Kassel) (30 ตุลาคม ค.ศ. 1927 - 18 พฤศจิกายน ค.ศ. 1999) เป็นผู้อ้างสิทธิในราชบัลลังก์ฟินแลนด์ ตั้งแต่ 12 กรกฎาคม ค.ศ. 1989 ถึง 18 พฤศจิกายน ค.ศ. 1999
เจ้าชายไฮน์ริช ประสูติในกรุงโรม ราชอาณาจักรอิตาลี เป็นโอรสของฟิลิป แลนด์เกรฟแห่งเฮ็สเซิน กับ เจ้าหญิงมาเฟลดาแห่งซาวอย เป็นพระราชนัดดาใน พระเจ้าวิคเตอร์ เอ็มมานูเอลที่ 3 แห่งอิตาลี
ในช่วงสงครามโลกครั้งที่สอง พระบิดาของพระองค์ถูกจับตัวไปโดยพวกนาซีเยอรมัน พระมารดาของพระองค์ก็ถูกคุมขังและถูกปลงพระชนม์ในค่ายกักกันบูเคนวัลด์ ในปี ค.ศ. 1944 เจ้าชายไฮน์ริชและพระพี่น้องได้หลบภัยอยู่ที่นครรัฐวาติกัน หลังจากที่สงครามสงบพระองค์และพระพี่น้องก็กลับมารวมตัวกับพระบิดาเขาในประเทศเยอรมนี
เจ้าชายไฮน์ริช ได้อ้างสิทธิในราชบัลลังก์ฟินแลนด์ต่อจากเจ้าชายว็อล์ฟกังแห่งเฮ็สเซินซึ่งเป็นพระปิตุลา เมื่อพระองค์สิ้นพระชนม์เจ้าชายฟิลิปแห่งเฮ็สเซินพระภาติยะ จึงได้อ้างสิทธิ์ในราชบัลลังก์ต่อมา
==อ้างอิง==
Heinrich Wilhelm Konstantin Viktor Franz Prinz von Hessen-Kassel
ผู้อ้างสิทธิในราชบัลลังก์
โอลีเทียร์ดร็อปส์

โอลีเทียร์ดร็อปส์ (Only Teardrops) เป็นเพลงที่บันทึกโดยนักร้องชาวเดนมาร์ก เอมเมลี เด ฟอเรสต์  ซึ่งเขียนโดย Lise Cabble Julia Fabrin Jakobsen และ Thomas Stengaard  ซึ่งรู้จักกันดีในฐานะที่เป็นเพลงชนะการแข่งขันยูโรวิชัน 2013
ซิงเกิลในปี พ.ศ. 2556
เจ้าชายฟิลิปแห่งเฮ็สเซิน

เจ้าชายฟิลิป รอบินแห่งเฮสส์-คาสเซิล (Prince Philip Robin of Hesse) (17 กันยายน ค.ศ. 1970) เป็นผู้อ้างสิทธิในราชบัลลังก์ฟินแลนด์ ตั้งแต่ 18 พฤศจิกายน ค.ศ. 1999 ถึงปัจจุบัน
เจ้าชายฟิลลิป ประสูติเมื่อวันที่ 17 กันยายน ค.ศ. 1970  เป็นโอรสของเจ้าชายมอริตซ์ แลนด์เกรฟแห่งเฮสส์กับเจ้าหญิงทาเทียน่า เจ้าชายฟิลิป เสกสมรสกับ ลาเอทิเทีย เบชทอล์ฟทั้งสองมีพระโอรส-ธิดา 2 พระองค์คือ เจ้าหญิงอเลนา มาเกอริตา ลอททิ คริสเตียน เอลิซาเบธ และเจ้าชายติโต ฟรีดิช แฮนซ์ แอนดรีส อัลนวิค
เจ้าชายฟิลลิปได้อ้างสิทธิในราชบัลลังก์ฟินแลนด์ต่อจากเจ้าชายเฮนริชแห่งเฮสส์-คาสเซิลซึ่งมีศักดิ์เป็นพระมาตุลา แต่การอ้างสิทธิ์ของพระองค์นั้นไม่ได้รัยการยอมรับ
==อ้างอิง==
ผู้อ้างสิทธิในราชบัลลังก์
ริชาร์ด แมดเดน

ริชาร์ด แมดเดน (Richard Madden) เกิดวันที่ 18 มิถุนายน ค.ศ. 1986 เป็นนักแสดงชาวสกอต แลนด์ มีชื่อเสียงโด่งดังในปี 2011 จากการรับบท “ร็อบ สตาร์ค” ในสามซีซั่นแรกของซีรีส์เรื่อง Game of Thrones ของเอชบีโอ ในปี 2018 เขาได้รับเสียงชื่นชมจากการแสดงในฐานะทหารผ่านศึกและเจ้าหน้าที่รักษาความปลอดภัยในซีรีส์ระทึกขวัญของบีบีซี เรื่อง Bodyguard ซึ่งเขาได้รับรางวัลลูกโลกทองคำ สาขานักแสดงนำชายยอดเยี่ยมประเภทซีรีส์โทรทัศน์
นักแสดงสกอตแลนด์
นักแสดงเด็กชายชาวสกอตแลนด์
นักแสดงภาพยนตร์ชายชาวสกอตแลนด์
บุคคลจากพื้นที่สภาเรนฟรูว์เชอร์
คิต แฮริงตัน

คริสโตเฟอร์ เคเทสบี "คิต" แฮริงตัน (Christopher Catesby "Kit" Harington) เกิดวันที่ 26 ธันวาคม ค.ศ. 1986 เป็นนักแสดงชาวอังกฤษ เขารับบทอัลเบิร์ต ในละครเวที War Horse  และรับบท จอน สโนว์ ในซีรีส์ทางช่องเอชบีโอเรื่อง Game of Thrones
==อ้างอิง==
นักแสดงอังกฤษ
เอชบีโอ

เอชบีโอ (HBO ย่อจาก Home Box Office) เป็นช่องเคเบิลโทรทัศน์แบบเสียค่ารับชมสัญชาติอเมริกัน และเป็นเครือข่ายโทรทัศน์ดาวเทียม มีเจ้าของคือ วอร์เนอร์มีเดีย ภายใต้การบริหารงานของบริษัทในเครือโฮม บ็อกซ์ ออฟฟิศ ไอเอ็นซี (Home Box Office Inc.) รายการในช่องเอชบีโอส่วนใหญ่เป็นภาพยนตร์ ซีรีส์โทรทัศน์ รวมไปถึงภาพยนตร์ที่ผลิตเพื่อออกอากาศในเคเบิลโดยเฉพาะ และยังมีสารคดี การแข่งขันชกมวย สแตนด์อัพ คอเมดีและคอนเสิร์ตด้วย ชาลส์ แฟรนซิต ดอราน เป็นผู้ก่อตั้งของสถานีเคเบิลแบบเสียค่ารับชมที่เก่าแก่ในสัญชาติอเมริกัน
==ภาพรวม==
เมื่อเดือนสิงหาคม ค.ศ.2013 ช่องเอชบีโอให้บริการทั้งหมด 32,445,000 ครัวเรือน (คิดเป็น 28.41% ของลูกค้าเคเบิลและดาวเทียม) ในสหรัฐอเมริกา
ทำให้กลายเป็นช่องพรีเมี่ยมที่ใหญ่เป็นอันดับสองในประเทศสหรัฐอเมริกา นอกจากนี้ช่องเอชบีโอยังออกอากาศอีกอย่างน้อย 151 ประเทศ มีสมาชิกรวม 114,000,000 สมาชิกทั่วโลก 
รายการบางรายการของช่องเอชบีโอได้ออกอากาศไปยังสถานีโทรทัศน์ช่องอื่น ๆ และมีซีรีส์ รวมไปถึงภาพยนตร์ของเอชบีโอจำนวนมากที่ประสบความสำเร็จ และได้นำออกมาขายในรูปแบบของดีวีดี (เช่น Sex and the City, The Sopranos, The Wire, Entourage, Six Feet Under, Boardwalk Empire, Game of Thrones และ True Blood) อีกทั้งยังได้ออกอากาศในประเทศอื่น ๆ ด้วย เช่น ประเทศแคนาดา, ประเทศออสเตรเลีย และประเทศในทวีปยุโรป
ในปี 2015 เอชบีโอจะเริ่มให้บริการบนอินเทอร์เน็ตผ่านบริการสตรีมมิ่งมีชื่อว่า HBO Go 
1 กรกฎาคม 2021 HBO ASIA เลิกให้บริการช่องสดบนแอปพลิเคชัน HBO GO แต่ยังสามารถรับชมช่อง HBO แบบสดได้จากผู้ให้บริการเคเบิ้ลและเป็นวันเดียวกันที่ช่อง Red by HBO ยุติการออกอากาศอย่างเป็นทางการ
== ดูเพิ่ม ==
เอชบีโอ เอเชีย
== อ้างอิง ==
 
บริษัทที่ก่อตั้งในปี พ.ศ. 2515
สถานีโทรทัศน์ในสหรัฐ
บริษัทในเครือของไทม์วอร์เนอร์
สถานีโทรทัศน์ของวอร์เนอร์มีเดีย
ทรูวิชั่นส์
เขตชูโอ (ไซตามะ)

ชูโอ  เป็นหนึ่งในสิบเขตของนครไซตามะ จังหวัดไซตามะ ตั้งอยู่ทางตอนเหนือของกรุงโตเกียว 20 กิโลเมตร มีจำนวนประชากรทั้งสิ้น 137,500 คน
== แหล่งข้อมูลอื่น ==
ชูโอ
วงศ์กล้วยพัด

วงศ์กล้วยพัด หรือ Strelitziaceae เป็นวงศ์ของพืชใบเลี้ยงเดี่ยว ซึ่งเป็นวงศ์ของพืชที่มีลักษณะคล้ายวงศ์ Heliconiaceae และ Musaceae สกุลในวงศ์นี้เคยรวมอยู่ในวงศ์ Musaceae ในการจำแนกบางระบบ  แต่ในระบบ APG II ไดกำหนดให้วงศ์กล้วยพัด อยู่ในอันดับ Zingiberales ในกลุ่ม commelinid
วงศ์กล้วยพัดมี 3 สกุล พบในเขตร้อนทั้งหมดคือ Strelitzia มี 5 สปีชีส์ทางใต้ของแอฟริกา, Ravenala มีสปีชีส์เดียวใน มาดากัสการ์ และ Phenakospermum มีสปีชีส์เดียวทางเหนือของอเมริกาใต้ สปีชีส์ที่รู้จักมากที่สุดคือปักษาสวรรค์ (Strelitzia reginae) และอีกสปีชีส์ที่พบบ่อยคือกล้วยพัด (Ravenala madagascariensis)
==แหล่งข้อมูลอื่น==
Strelitziaceae in Stevens, P. F. (2001 onwards). Angiosperm Phylogeny Website. Version 7, May 2006 [and more or less continuously updated since].
Strelitziaceae in L. Watson and M.J. Dallwitz (1992 onwards). The families of flowering plants : descriptions, illustrations, identification, information retrieval. Version: 27 April 2006. http://delta-intkey.com .
NCBI Taxonomy Browser
ตำบลหนองปลาหมอ (อำเภอบ้านโป่ง)

หนองปลาหมอ เป็นตำบลหนึ่งในอำเภอบ้านโป่ง จังหวัดราชบุรี
== ประวัติ ==
ในสมัยรัชกาลที่ 1 ได้มีคนไทยเชื้อสายโยนก อพยพมาจากเมืองเชียงแสน แล้วมารวมตัวกัน ณ ทะเลสาบแห่งหนึ่งใน ตำบลคุ้งพยอม อำเภอบ้านโป่ง ซึ่งในทะเลสาบดังกล่าวพบปลาหมอเป็นจำนวนมาก ทำให้ชาวบ้านตั้งหมู่บ้านขึ้นว่าชุมชนหนองปลาหมอ
ต่อมาหมู่บ้านใหญ่ขึ้นจึงได้ตั้งเป็น ตำบลหนองปลาหมอ จนถึงปัจจุบันนี้
ต่อมามีคนย้ายมาจากตำบลสร้อยฟ้า อำเภอโพธาราม จังหวัดราชบุรี และตำบลเขาสามสิบหาบ อำเภอท่ามะกา จังหวัดกาญจนบุรี และย้ายมาจากที่อื่น ๆ เช่น ตำบลบ้านม่วง อำเภอบ้านโป่ง ตำบลบ้านเลือก อำเภอโพธาราม ตำบลคูบัว อำเภอเมืองราชบุรี อำเภอบางแพ จังหวัดราชบุรี มีภาษาพูดหลายภาษา เช่น ภาษาไทย ภาษาญวน ภาษามอญ และได้แยกเป็น ต.เขาขลุง
== ที่ตั้งและอาณาเขต ==
ตำบลหนองปลาหมอมีอาณาเขตติดต่อ 3 อำเภอของจังหวัดราชบุรี
ทิศเหนือ  ติดต่อกับ  ตำบลโคกตะบอง อำเภอท่ามะกา  จังหวัดกาญจนบุรี
ทิศใต้  ติดต่อกับ  ตำบลเตาปูน อำเภอโพธาราม  จังหวัดราชบุรี
ทิศตะวันออก  ติดต่อกับ  ตำบลคุ้งพยอม ตำบลบ้านม่วง  อำเภอบ้านโป่ง  จังหวัดราชบุรี
ทิศตะวันตก  ติดต่อกับ  ตำบลเขาขลุง  อำเภอบ้านโป่ง  จังหวัดราชบุรี
== ภูมิประเทศ ==
สภาพโดยทั่วไป พื้นที่เป็นที่ราบลุ่มพื้นดินอุดมสมบูรณ์เหมาะแก่การทำการเกษตรกรรมและเลี้ยงสัตว์
== การแบ่งเขตการปกครอง ==
ตำบลหนองปลาหมอแบ่งเป็น 16 หมู่บ้าน ดังนี้
{|
|-
||1.||หมู่ 1 บ้าน (หัว) หนองปลาหมอ || || || || ||9.||หมู่ 9 บ้านตลาดนก ดอนสว่าง ||
|-
||2.||หมู่ 2 บ้านหนองปลาหมอ || || || || ||10.||หมู่ 10 บ้านหนองตะพาบน้ำ ||
|-
||3.||หมู่ 3 บ้านฟากหนอง || || || || ||11.||หมู่ 11 บ้านหนองหิน ||
|-
||4.||หมู่ 4 บ้านหนองทราย || || || || ||12.||หมู่ 12 บ้านหนองจิกโพรง ||
|-
||5.||หมู่ 5 บ้านดอนกระทือ || || || || ||13.||หมู่ 13 บ้านสระตะโก ||
|-
||6.||หมู่ 6 บ้านบ่อเจ๊ก || || || || ||14.||หมู่ 14 บ้านห้วย ||
|-
||7.||หมู่ 7 บ้านหัวบ้านใหม่ || || || || ||15.||หมู่ 15 บ้านทรายคำ/บ้านมาบแค ||
|-
||8.||หมู่ 8 บ้านโคกสูง || || || || ||16.||หมู่ 16 บ้านแพะ ||
|}
== อ้างอิง ==
หนองปลาหมอ
หนองปลาหมอ
หนองปลาหมอ
แสมแดง

แสมแดง หรือเล็บมือนาง เล็บนาง  เป็นไม้พุ่มในวงศ์ Myrsinaceae โคนต้นมีพูพอนเล็กน้อย เปลือกเรียบสีเทาเข้มถึงน้ำตาลแดง ใบเดี่ยว แผ่นใบหนาคล้ายแผ่นหนัง ด้านบนเป็นมัน ท้องใบสีเขียวอมแดง ดอกช่อ ออกตามซอกใบเป็นช่อแบบซี่ร่ม มีกลิ่นหอม กลีบดอกสีขาว ผลเป็นทรงกระบอก เรียวโค้ง ยาว 5-8 ซม. ปลายเป็นติ่งแหลม ผลอ่อนสีเขียวอมน้ำตาล งอกตั้งแต่อยู่บนต้น เนื้อไม้ใช้ทำอุปกรณ์ประมง สารสดัดของกิ่งแสมแดงมีฤทธิ์เป็นยาแก้ปวดในหนู
== อ้างอิง ==
มัณฑนา นวลเจริญ. 2552. สารานุกรมความหลากหลายทางชีวภาพตำบลคลองประสงค์ อำเภอเมือง จังหวัดกระบี่. กทม. สำนักงานปลัดกระทรวงทรัพยากรธรรมชาติและสิ่งแวดล้อม หน้า 76
วงศ์ข้าวสารหลวง
พืชที่ใช้ทำของใช้
ไม้ป่าชายเลน
วงศ์ข้าวสารหลวง

วงศ์ข้าวสารหลวง หรือ วงศ์ Myrsinaceae เป็นวงศ์ของพืชมีดอกขนาดใหญ่ในอันดับ ประกอบด้วย 35 สกุลและประมาณ 1000 สปีชีส์ แพร่กระจายในเขตอบอุ่นและเขตร้อนตั้งแต่ ยุโรป ไซบีเรีย ญี่ปุ่น เม็กซิโก ฟลอริดา นิวซีแลนด์ อเมริกาใต้ และแอฟริกาใต้
พืชในวงศ์นี้นำไปใช้ปประโยชน์ทางเศรษฐกิจน้อย บางสกุล เช่น Ardisia, Cyclamen, Lysimachia, และ Myrsine ใช้เป็นไม้แต่งสวนโดยเฉพาะ Ardisia crispa และ Myrsine africana  Ardisia japonica (ภาษาจีน: 紫金牛; พินอิน: zǐjīn niú) ใช้เป็นสมุนไพรจีน
ระบบ APG III ไม่มีวงศ์ข้าวสารหลวง แต่จัดรวมให้อยู่ในวงศ์ Primulaceae ซึ่งมีขนาดใหญ่
==สกุล==
Aegiceras
Amblyanthopsis
Amblyanthus
Anagallis
Antistrophe
Ardisia
Asterolinon (should be included into the Anagallis clade)
Badula
Conandrium
Coris
Ctenardisia
Cybianthus
Cyclamen
Discocalyx
Elingamita
Embelia
Emblemantha
Fittingia
Geissanthus
Glaux (should be included into the clade Lysimachia)
Heberdenia
Hymenandra
Labisia
Loheria
Lysimachia
Maesa : จัดอยู่ในวงศ์ Maesaceae - ตาม Anderberg et al. (2000)
Monoporus
Myrsine
Oncostemum
Parathesis
Pelletiera (should be included into the Anagallis clade)
Pleiomeris
Rapanea
Sadiria
Solonia
Stylogyne
Tapeinosperma
Trientalis
Tetrardisia
Vegaea
Wallenia
สกุลต่อไปนี้จัดอยู่ในวงศ์ Primulaceae แต่ตาม Källersjö et al. (2000),จัดอยู่ในวงศ์ Myrsinaceae: Anagallis, Ardisiandra, Asterolinon, Coris, Cyclamen, Glaux, Lysimachia, Pelletiera  และ Trientalis .
==อ้างอิง==
หนองปลาหมอ

หนองปลาหมอ อาจหมายถึง
ตำบลหนองปลาหมอ อำเภอบ้านโป่ง จังหวัดราชบุรี
ตำบลหนองปลาหมอ อำเภอหนองแค จังหวัดสระบุรี
ตำบลหนองปลาหมอ อำเภอโนนศิลา จังหวัดขอนแก่น
เทศบาลตำบลบ้านกลาง

เทศบาลตำบลบ้านกลาง อาจหมายถึงเทศบาลตำบลที่มีชื่อเดียวกันนี้ในเขตจังหวัดต่าง ๆ คือ
เทศบาลตำบลบ้านกลาง เขตอำเภอสันป่าตอง จังหวัดเชียงใหม่
เทศบาลตำบลบ้านกลาง เขตอำเภอเมืองลำพูน จังหวัดลำพูน
เทศบาลตำบลบ้านกลาง เขตอำเภอเมืองปทุมธานี จังหวัดปทุมธานี
บ้านกลาง
สโมสรฟุตบอลทหารบก

สโมสรฟุตบอลทหารบก (ทหารบก เอฟซี) หรือเดิมคือ สโมสรฟุตบอลกรมสวัสดิการทหารบก  เป็นสโมสรฟุตบอลอาชีพในประเทศไทย ตั้งอยู่ที่จังหวัดกรุงเทพมหานคร ปัจจุบันลงแข่งขันในระดับไทยลีก 3 โซนกรุงเทพและปริมณฑล
โดยสโมสรฟุตบอลกรมสวัสดิการทหารบกในอดีต เคยสร้างผลงานคว้าแชมป์ ฟุตบอลชิงถ้วยพระราชทานประเภท ง. ในปี พ.ศ. 2542 และได้ตำแหน่งรองแชมป์ในการแข่งขันไทยลีกดิวิชัน 2 ฤดูกาล 2551 ต่อมาได้มีการพักสโมสร และโอนผู้เล่นให้กับทาง สโมสรฟุตบอลทหารบก ในปี 2552 ก่อนที่จะกลับมาส่งทีมเข้าร่วมการแข่งขันอีกครั้งในการแข่งขันฟุตบอลชิงถ้วยพระราชทานประเภท ข. ประจำปี พ.ศ. 2553 และสามารถกลับเข้าสู่ระบบลีกอาชีพได้ ด้วยการเป็นแชมป์ฟุตบอลถ้วยพระราชทาน ประเภท ข. ประจำปี พ.ศ. 2557 ทำให้ได้เลื่อนชั้นกลับขึ้นมาเล่นในลีกภูมิภาค ดิวิชัน 2อีกครั้งหนึ่ง
ในฤดูกาล 2558 หลังจากที่ได้กลับเข้ามาเล่นในดิวิชั่น 2 สโมสรได้ทำการเปลี่ยนชื่อเป็นทหารบก เอฟซี โดยใช้สัญลักษณ์แบบเดิมของสโมสรฟุตบอลอาร์มี่ ยูไนเต็ดเป็นสัญลักษณ์ใหม่ของสโมสร
==ประวัติ==
===ยุคกรมสวัสดิการทหารบก===
สโมสรฟุตบอลกรมสวัสดิการทหารบก (สก.ทบ.) ได้ส่งทีมเข้าร่วมการแข่งขันในรายการระดับสมัครเล่นอย่างฟุตบอลชิงถ้วยพระราชทานประเภท ง. และสามารถคว้าแชมป์ได้ในปี 2542 จากนั้นได้ขึ้นมาเล่นในไทยลีก ดิวิชัน 2 และสามารถคว้านำแหน่งรองแชมป์ไทยลีกดิวิชัน 2 ฤดูกาล 2551 แม้จะได้เลื่อนชั้นไปสู่ไทยลีก ดิวิชัน 1 แต่ยังไม่ทันได้ลงแข่งก็มีการพักการแข่งขัน และโอนผู้เล่นที่อยู่ในการดูแลไปให้กับทางไปรวมกับสโมสรฟุตบอลทหารบก (เดิม) ที่ขณะนั้นลงแข่งขันในดิวิชั่น 1 อยู่เช่นกัน ในเดือนมีนาคม พ.ศ. 2552 โดยภายหลังจากที่สโมสรทหารบก ได้เลื่อนชั้นกลับขึ้นมาเล่นในไทยพรีเมียร์ลีก กรมสวัสดิการทหารบก ก็กลับมาส่งทีมลงแข่งขันอีกครั้งในการแข่งขันฟุตบอลชิงถ้วยพระราชทานประเภท ข. ปี 2553 เป็นต้นมา
ในการแข่งขันฟุตบอลชิงถ้วยพระราชทานประเภท ข. ประจำปี 2557 สโมสรภายใต้การคุมทีมของ พ.ท.ขวัญ รัตนรังษี ประสบความสำเร็จเมื่อผ่านเข้าถึงรอบชิงชนะเลิศ ไปพบกับมหาวิทยาลัยราชภัฏเทพสตรี โดยในการแข่งขันนัดชิงชนะเลิศเมื่อวันที่ 20 ตุลาคม พ.ศ. 2557 ที่สนามศุภชลาศัย สโมสรสามารถเอาชนะไปได้ 3-1 คว้าแชมป์และเลื่อนชั้นกลับขึ้นไปเล่นในระดับดิวิชัน 2ได้สำเร็จ
===ทหารบก เอฟซี===
หลังจากคว้าแชมป์ฟุตบอลถ้วยพระราชทาน ประเภท ข. ทำให้สโมสรได้เลื่อนชั้นกลับขึ้นมาเล่นในลีกภูมิภาค ดิวิชัน 2 ในโซนกรุงเทพและภาคกลาง และได้เปลี่ยนตราสัญลักษณ์และชื่อสโมสรใหม่เป็น ทหารบก เอฟซี
โดยทหารบก เอฟซี ลงแข่งขันภายใต้ชื่อใหม่อย่างเป็นทางการครั้งแรกเมื่อวันที่ 8 กุมภาพันธ์ 2558 ในการแข่งขัน โตโยต้า ลีกคัพ 2558 รอบเพลย์ออฟที่พบกับสโมสรฟุตบอลปลวกแดง ระยอง ยูไนเต็ด ที่สนามกีฬาพัฒนาสปอร์ต คลับ โดยสโมสรเอาชนะไปได้ 4-2 และเข้าถึงรอบ 64 ทีมสุดท้ายก่อนจะแพ้ให้กับสโมสรฟุตบอลบุรีรัมย์ ยูไนเต็ด ส่วนการแข่งขันในลีกสโมสรจบฤดูกาลด้วยอันดับที่ 7 ในโซนกรุงเทพและภาคกลาง
== ผู้เล่น ==
=== ผู้เล่นชุดปัจจุบัน ===
==ทำเนียบผู้ฝึกสอน==
==ชุดที่ใช้สำหรับการแข่งขัน==
== เกียรติประวัติ ==
ฟุตบอลชิงถ้วยพระราชทานประเภท ง.
* แชมป์ (2542) ,ในชื่อกรมสวัสดิการทหารบก
ไทยลีก ดิวิชัน 2
* รองแชมป์ (2551) ,ในชื่อกรมสวัสดิการทหารบก
ฟุตบอลชิงถ้วยพระราชทานประเภท ข.
* แชมป์ (2557) ,ในชื่อกรมสวัสดิการทหารบก
== ผลงานของสโมสรในแต่ละฤดูกาล ==
== อ้างอิง ==
== แหล่งข้อมูลอื่น ==
ทหารบก
ทหารบก
กูเกิล มูน

กูเกิล มูน (Google Moon) เป็นเว็บค้นหาบริการที่คล้ายกับกูเกิล แมปส์ แต่มันจะโชว์รูปภาพถ่ายดาวบริวารของโลกคือดวงจันทร์ เปิดตัวโดยกูเกิล ในวันที่ 20 กรกฎาคม ค.ศ. 2009 เพื่อเป็นการเฉลิมฉลองครบรอบ 40 ปีของการลงจอดบนผิวของดวงจันทร์อะพอลโล 11 เว็บไซต์นี้เชื่อมโยงไปถึงของแต่ละภารกิจอวกาศของยานอะพอลโลต่างๆ ที่แสดงโดยภาพถ่ายดาวเทียม การแสดงข้อมูลเพิ่มเติมเกี่ยวกับแต่ละภารกิจในฐานะที่ผู้ใช้ซูมเข้า
==ดูเพิ่ม==
กูเกิล มาร์ส
กูเกิล ลูน่าร์ เอ็กซ์ ไพรซ์
==อ้างอิง==
==แหล่งข้อมูลอื่น==
Google Moon
Google Earth Moon View
กูเกิล แมปส์
บริการของกูเกิล
ดวงจันทร์